ทูเดย์ส อะโกคิดส์ - วิกิพีเดีย

# ทูเดย์ส อะโกคิดส์

### จากวิกิพีเดีย สารานุกรมเสรี

สารานุกรมประเทศไทย
...

? ทูเดย์ส อะโกคิดส์
ข้อมูลพื้นฐาน
แนวเพลง | ป็อป, ร็อก
ปี | 2544
ค่าย | อันเดอร์โทน เรคคอร์ดส
สมาชิก

ศศิศ มิลินทวณิช
ตรัย ภูมิรัตน
ธนาวัฒน์ ส่งวัฒนา
เกรียงไกร วงษ์วานิช
ไบรอันเทพ วัยโทวิช
มาตรชัย มะกรูดทอง
ปิยะ ศาสตรวาหา
อดุลย์ รัชดาภิสิทธิ์
จักรธร ขจรไชยกูล
ณฐพล ศรีจอมขวัญ
นรเทพ มาแสง

ทูเดย์ส อะโกคิดส์ (2 Days Ago Kids) เป็นชื่อของโครงงานพิเศษ ของ ศศิศ มิลินทวณิช (เจอร์รี่) ที่ต้องการรวบรวมเพื่อนฝูงพี่น้องมาทำงานเพลงร่วมกัน อัลบั้มเดียวของพวกเขา "Time Machine" ที่ออกมาในปี พ.ศ. 2544 ได้รับความนิยมอย่างสูงในฐานะงานเพลงอินดี้ มีเพลงที่โด่งดังอย่าง "ฉันไม่รู้จะรักเธอนานเท่าไร" และ "กลับมา"

## [แก้] สมาชิก

สมาชิก ประกอบด้วย

- ศศิศ มิลินทวณิช (เจอร์รี่) - ร้องนำ, คีย์บอร์ด, โปรแกรมมิ่ง
- ตรัย ภูมิรัตน (บอย) - ร้องนำ, โปรแกรมมิ่ง
- ธนาวัฒน์ ส่งวัฒนา (ไก่) - กีต้าร์
- เกรียงไกร วงษ์วานิช (หนึ่ง) - กีต้าร์
- ไบรอันเทพ วัยโทวิช (ไบรอัน) - กีต้าร์
- มาตรชัย มะกรูดทอง (มาตร) - กลอง, เพอร์คัสชั่น
- ปิยะ ศาสตรวาหา (โป้) - ร้องนำ, กีต้าร์
- อดุลย์ รัชดาภิสิทธิ์ (ดุลย์) - ร้องนำ, กีต้าร์
- จักรธร ขจรไชยกูล (โตน) - ร้องนำ
- ณฐพล ศรีจอมขวัญ (ก้อ) - เบส
- นรเทพ มาแสง (นอ) - เบส

## [แก้] ผลงาน

### [แก้] อัลบั้ม "Time Machine" (พ.ศ. 2544)

1. Prelude
2. มากกว่านี้
3. กลับมา
4. อยากให้คุณอยู่
5. Time Machine (Nostalgia Fever)
6. ไม่ว่าจะบอกกี่ร้อยครั้ง
7. ฉันไม่รู้จะรักเธอนานเท่าไร
8. ก่อนจะถึงสถานีหน้า (บรรเลง)
9. วันที่ใจซบเซา
10. นานแล้ว
11. Finale

### [แก้] อัลบั้ม "The Last Show on Thier Playground" (พ.ศ. 2544)

อัลบั้มที่ทำพิเศษ แจกพร้อมกับบัตรคอนเสิร์ตใหญ่ครั้งสุดท้ายของพวกเขาในวันอาทิตย์ที่ 21 กันยายน พ.ศ. 2544 ที่มีสโลแกนยาวเหยียดว่า "ไม่ว่าเธอจะนั่งไทม์แมชชีน กลับมา กี่ร้อยครั้ง ฉันก็ไม่รู้ว่าจะรักเธอได้มากกว่านี้หรือเปล่า?"

1. Asian Delight
2. ไม่อยากกลับไปจริงๆ
3. กลับมา (Acoustic version)
4. อยากให้คุณอยู่ (Live version)
5. Time Machine (Live version)
6. ฉันไม่รู้จะรักเธอนานเท่าไหร่ (Demo version)
7. ฉันไม่รู้จะรักเธอนานเท่าไหร่ (Live version)
8. กลับมา (Live version)
9. ขบวนการห้ามนุษย์ไฟฟ้า (Live version)
10. Asian Delight (Backing track)

### [แก้] ผลงานอื่น

- เพลงรักกันเถอะ, ไม่อยากจะกลับไปจริงๆ อัลบั้ม Playground - Singing in the Playground
- เพลงเรื่องที่ไม่ต้องตอบ อัลบั้ม Love Is Vol.1

## [แก้] ข้อมูลเพิ่มเติม

- ไบรอันเทพ วัยโทวิช และ จักรธร ขจรไชยกูล คือสองสมาชิกของวง "โซฟา" ซึ่งออกผลงานมาไล่เลี่ยกับ ทูเดย์ส อะโกคิดส์ และเพลงฉันไม่รู้จะรักเธอนานเท่าไร เกือบเป็นเพลงในอัลบั้มของ "โซฟา" เอง แต่ทั้งคู่ได้เอามาลงในอัลบั้มนี้เสียก่อน สังเกตได้จากแนวเพลงของเพลงนี้มีกลิ่นอายความเป็น "โซฟา" อย่างเต็มเปี่ยมเลยทีเดียว
- มาตรชัย มะกรูดทอง ปัจจุบันเป็นสมาชิกวง "กรู๊ฟไรเดอร์ส"
- ปิยะ ศาสตรวาหา ในอดีตเคยออกผลงานร่วมกับเพื่อนๆ ในนาม "โยคี เพลย์บอย" และปัจจุบันได้แยกตัวออกมาเป็นศิลปินเดี่ยว
- ตรัย ภูมิรัตน, เกรียงไกร วงษ์วานิช และ อดุลย์ รัชดาภิสิทธิ์ เป็นสมาชิกของวง "ฟรายเดย์" และต่างๆ ก็ออกผลงานอัลบั้มเดี่ยวของตนเอง
- ก้อ ณฐพล ศรีจอมขวัญ เป็นสมาชิกวง "กรู๊ฟไรเดอร์ส" และมีผลงานอัลบั้มเดี่ยวในสังกัด สไปรซ์ซี่ดิสก์ ชื่อ "The Workings of the Soul" ในปี พ.ศ. 2549
- นรเทพ มาแสง เคยเป็นสมาชิก วง "พอส" และ "ทีโบน" ปัจจุบัน เป็นสมาชิกของวง "เครสเชนโด้"
- โครงงาน ทูเดย์ส อะโกคิดส์ เกือบจะได้เป็นผลงานอัลบั้มเดี่ยวของ ศศิศ มิลินทวณิช ก่อนที่เจ้าของจะชักชวนเพื่อนฝูงมาทำอัลบั้มร่วมกัน นอกจากนี้ ศศิศ ยังเคยเป็นโปรดิวเซอร์ให้กับอัลบั้ม "Vision" อัลบั้มชุดแรกของ "พิกซิล" และยังเป็นซาวด์เอนจิเนียร์ให้กับ"ฟรายเดย์" ในอัลบั้ม Friday I'm in Love อีกด้วย
- ก่อนที่ ไก่ ธนาวัฒน์ ส่งวัฒนา จะมาช่วยกันทำงานในอัลบั้มนี้ เขาเป็นสมาชิกของวง โนสแคนดี้ และนอกจากนั้นเขายังเป็น 1 ในผู้ก่อตั้งค่าย อันเดอร์โทน เรคคอร์ดส ปัจจุบันไก่มีอาชีพเป็นทนายความ

## [แก้] แหล่งข้อมูลอื่น

- เว็บไซต์ กรู๊ฟไรเดอร์สแฟนคลับ
- เว็บไซต์ของวง โซฟา
- เว็บไซต์สังกัด เพลย์กราวด์ มิวสิค - เว็บบอร์ดวง ฟรายเดย์

| ทูเดย์ส อะโกคิดส์ เป็นบทความเกี่ยวกับ เพลง หรือ ดนตรี ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ทูเดย์ส อะโกคิดส์ ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%97/%E0%B8%B9/%E0%B9%80/%E0%B8%97%E0%B8%B9%E0%B9%80%E0%B8%94%E0%B8%A2%E0%B9%8C%E0%B8%AA_%E0%B8%AD%E0%B8%B0%E0%B9%82%E0%B8%81%E0%B8%84%E0%B8%B4%E0%B8%94%E0%B8%AA%E0%B9%8C.html".

หมวดหมู่: กลุ่มดนตรีสัญชาติไทย | บทความเกี่ยวกับ ดนตรี ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา